Document ID: /roh_data/filtered/fineweb-2-filterrobots_roh.jsonl.gz/24863

Il bus è charrà da la scala d'in sutpassadi giu. L'incident è capità sin ina via principala en il vest da la chapitala russa, en la vischinanza d'in center da cumpra frequentà bain ed ina staziun da metro.
Nagina attatga
Tenor indicaziuns uffizialas sa tracti d'in accident en consequenza d'in defect tecnic u d'in sbagl uman. Tenor indicaziuns dal manischunz haja dà in problem tecnic cun ils frains, rapporta l'agentura da novitads «Tass». Er tenor las autoritads na dettia actualmain nagins indizis per in'attatga.
Dentant mussan videos betg verifitgads en l'internet sco il bus manevrescha l'emprim be plaunsieu tras auters vehichels e sco il bus fila lura da scala giu.
RR novitads 16:00